text: Populær smutvej er lukket efter påkørsel af bro
  21 februar 2017 kl. 09.15
  Broen på Plovfuren over Kolding Å i Kolding er lukket for gennemkørende trafik efter et uheld i weekenden.
  Ved et uheld i weekenden blev rækværket på broen på Plovfuren beskadiget. Passage af Kolding Å på den populære smutvej mellem Alpedalen og Seest er derfor ikke forsvarlig for biler.
   Brian Simmelsgaard, ingeniør, Kolding Kommune,: "I første omgang sætter vi et midlertidigt rækværk op, så vi kan få åbnet vejen igen."
  Kolding Kommune forventer at kunne åbne broen igen tirsdag aften, når der er skabt forsvarlig afmærkning. Indtil da skal bilister finde en alternativ rute.
  - I første omgang sætter vi et midlertidigt rækværk op, så vi kan få åbnet vejen igen, siger Brian Simmelsgaard, Kolding Kommune, til TV SYD.
  På hverdage plejer 1.100 bilister at bruge smutvejen over Plovfuren og køre over broen.
  